سراج اورنگ آبادی

سراج اورنگ آبادی (پیدائش: 11 مارچ 1712ء— وفات: 6 اپریل 1764ء) دکنی شعرا میں ولی دکنی کے بعد اردو کے سب سے بڑے شاعر ہیں۔ سراج کی کلیات میں غزلیں، قصیدے، رباعیات اور مثنوی شامل ہیں، تاہم وہ اپنی مثنوی'بوستانِ خیال' اور اپنی غزلوں کی وجہ سے زیادہ مشہور ہوئے۔

 پیدائش 
سراج کی پیدائش بروز پیر 13 صفر 1124ھ مطابق 11 مارچ 1712ء کو اورنگ آباد میں ہوئی۔

 سوانح 
نام سید سراج الدین اور تخلص سراج تھا۔ اورنگ آباد میں پیدائش ہوئی اور تمام عمر وہیں بسر کی۔ بارہ سال کی عمر میں اُن پر وحشت طاری ہوئی اور گھر بار چھوڑ کر نکل گئے۔ مدتِ مدید تک یہ کیفیت رہی۔ 1734ء میں سراج حضرت شاہ عبد الرحمن چشتی سے بیعت ہوئے۔ سراج درویش و باکمال صوفی تھے اور اِن کے مریدین کی تعداد ان گنت تھی۔محمد شمس الحق: پیمانۂ غزل، جلد اول، صفحہ47۔

 شاعری 
سراج نے سخن کی ہر صنف میں طبع آزمائی کی۔اردو کا ایک ضخیم کلیات ، فارسی اساتذہ کے کلام کا انتخاب اور ایک مثنوی’’بوستان خیال‘‘ ان کی یادگار ہے۔ آپ ایک ہندوستانی صوفی شاعر تھے۔

 شعروشاعری کا زمانہ 
سراج 1734ء میں بیس سال کی عمر میں حضرت شاہ عبد الرحمن چشتیؒ سے بیعت کیے تھے۔ اسی زمانے میں انھوں نے اردو میں شعر گوئی کا آغاز کیا تھا۔ سنہ 1740ء کے بعد انھوں نے اپنے مرشد کے حکم پر شاعری کو خیرباد کہا۔Taemeer News: مرٹھواڑہ میں اردو غزل کے چراغ - سراج اورنگ آبادی
 وفات 
سراج اورنگ آبادی کا انتقال 52 سال کی عمر میں بروز جمعہ 4 شوال 1177ھ مطابق 6 اپریل 1764ء کو اورنگ آباد میں ہوا۔

 نمونہ کلام 
سراج اورنگ آبادی کی یہ غزل بہت مشہور ہے، جسے بڑے بڑے نامور گلوکاروں نے گایا ہے۔

 حوالہ جات 

زمرہ:1715ء کی پیدائشیں
زمرہ:1763ء کی وفیات
زمرہ:اردو شعرا
زمرہ:اٹھاریں صدی کے ہندوستانی شعرا
زمرہ:اٹھارہویں صدی کے مرد مصنفین
زمرہ:بھارتی اردو شعرا
زمرہ:بھارتی مرد شعرا
زمرہ:فارسی زبان کے شعرا
زمرہ:مہاراشٹر کے شعرا
زمرہ:اورنگ آباد (مہاراشٹر) کی شخصیات
زمرہ:ویکی ڈیٹا سے مختلف مختصر وضاحت
زمرہ:مہاراشٹر کی شخصیات